paragraph_text: mini|Olimpijski piktogram za košarku Košarka na Olimpijskim igrama se prvi puta pojavila kao demonstracijski sport još na Igrama u St. Louisu 1904. godine. U službeni program je taj sport uvršten na Igrama u Berlinu 1936. godine, i to samo u muškoj konkurenciji. Od tada je muška košarka bila u programu svih daljnjih izdanja ljetnih Olimpijskih igara. Košarka za žene je uključena u program Igara u Montrealu 1976. godine.